Nr.20523/26.11.2024
REFERAT DE APROBARE

Subsemnatul  Dincă Florin Ionuţ, primar al Oraşului Boldeşti – Scăeni, propun spre aprobare proiectul de hotărâre pentru modificarea Hotărârii Consiliului Local nr. 109/27.06.2022
privind stabilirea  Comitetului Director al Clubului Sportiv Orăşenesc Boldeşti-Scăeni.

În baza OUG nr. 57/2019, privind Codul administrativ, cu modificările şi completările ulterioare, a Legii nr. 69/2000 a educației fizice și sportului, cu modificările și completările ulterioare,  vă prezint următoarele:
· Prin HCL nr.86/30.05.2022 s-a aprobat înființarea instituției publice de interes 

local denumită „Club Sportiv Orăşenesc Boldeşti-Scăeni”,  structură sportivă cu personalitate juridică de drept public organizată în subordinea consiliului local şi regulamentul de organizare şi funcționare al acesteia;

- Conform Regulamentului de organizare și funcționare a Clubului Sportiv conducerea acestuia este asigurată de Comitetul Director, format din 5,7 sau 9 membri numiți de Consiliul Local pentru un mandat de 4 ani.

- Prin HCL nr. 109/27.06.2022 a fost stabilit  Comitetul Director, format din 7 membri, iar ulterior, prin HCL nr. 103/11.07.2023, comitetul director a fost stabilit la 5 membri, respectiv: d-nii Dumitrescu Emil, Tudoran Lorin Gabriel, Trocan Răzvan George, Cotorceanu Florin şi Nicolescu Sava-Mihail;

- Domnul Nicolescu Sava-Mihail şi-a anunțat retragerea din calitatea de membru al comitetului director, aşa cum reiese din Procesul verbal înregistrat sub nr. 295/7.07.2024 încheiat în cadrul şedinţei, retragere menţionată şi în adresa către preşedintele clubului, formulată  în urma analizei în cadrul şedinţei ordinare a consiliului local din data de 23.07.2024 şi înregistrată sub nr. 312/5.08.2024;

- Prin adresa nr. 332/22.11.2024 dl Dumitrescu Emil,  preşedintele clubului, ales de membrii comitetului, notifică consiliul local că nu mai doreşte să continue activitatea în cadrul CSO Boldeşti.

Urmare celor mai sus prezentate se impune completarea Comitetului Director al Clubului. Mandatul de 4 ani al membrilor comitetului director se va încheia la data de 27.06.2026.

Faţă de cele mai sus prezentate propun următoarea componenţă a  CSO Boldeşti-Scăeni:

· ILIE MARIAN;
· TUDORAN LORIN-GABRIEL;
· TROCAN RĂZVAN- GEORGE;
· COTORCEANU FLORIN;
· VĂSI  CONSTANTIN-EUGEN
În speranţa aprobării, vă mulţumesc anticipat !

PRIMAR,

DINCĂ FLORIN-IONUŢ
Consiliului Local al Oraşului Boldeşti – Scăeni
